CELEX: 52018PC0653
Language: hu
Date: 2018-09-20
Title: Javaslat A TANÁCS VÉGREHAJTÁSI HATÁROZATA a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló 2013/54/EU végrehajtási határozat módosításáról

EURÓPAI BIZOTTSÁG
            Brüsszel, 2018.9.20.
            COM(2018) 653 final
            2018/0335(NLE)
            Javaslat
            A TANÁCS VÉGREHAJTÁSI HATÁROZATA
            a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló 2013/54/EU végrehajtási határozat módosításáról
            
               
         
         
            
               INDOKOLÁS
            
            
               
                  A közös hozzáadottértékadó-rendszerről szóló, 2006. november 28-i 2006/112/EK irányelv (a továbbiakban: a héairányelv) 395. cikkének (1) bekezdése értelmében a Tanács – a Bizottság javaslata alapján – bármely tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket alkalmazzon a hozzáadottérték-adó beszedésének egyszerűsítésére vagy egyes adócsalások és -kikerülések megelőzésére.
               
               
                  Szlovénia a Bizottság által 2018. május 22-én iktatott levelében felhatalmazást kért arra vonatkozóan, hogy továbbra is héafizetés alóli mentességet biztosíthasson azon adóalanyok számára, amelyek éves árbevétele nem haladja meg az 50 000 EUR-t. A héairányelv 395. cikke (2) bekezdésének megfelelően a Bizottság 2018. június 25-én kelt levelében tájékoztatta a többi tagállamot Szlovénia kérelméről. A Bizottság 2018. június 26-án kelt levelében értesítette Szlovéniát arról, hogy birtokában van a kérelem elbírálásához szükséges valamennyi információnak.
               
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A héairányelv XII. címének 1. fejezete lehetővé teszi a tagállamok számára, hogy a kisvállalkozásokra vonatkozóan különös szabályozásokat alkalmazzanak, így többek között adómentesség biztosítható a bizonyos éves árbevételt el nem érő adóalanyoknak. Ez az adómentesség maga után vonja, hogy az adóalanynak nem kell hozzáadottérték-adót felszámítania az értékesítéseire, és következésképpen nem is vonhat le előzetesen felszámított hozzáadottérték-adót.
               
               
                  A héairányelv 287. cikkének 15. pontja értelmében Szlovénia mentességet biztosíthat a héa alól azoknak az adóalanyoknak, amelyek éves árbevétele nem haladja meg a 25 000 EUR-s összeg nemzeti valutában kifejezett ellenértékét.
               
               
                  A 2013/54/EU tanácsi végrehajtási határozattal
                     1
                   a Tanács felhatalmazta Szlovéniát, hogy mentességet biztosítson a héafizetés alól azoknak az adóalanyoknak, amelyek éves árbevétele nem haladja meg az 50 000 EUR-t. Ezt a határozatot az (EU) 2015/2089 tanácsi végrehajtási határozat
                     2
                   2018. december 31-ig meghosszabbította. Ez az intézkedés opcionális azon adóalanyok számára, akik továbbra is dönthetnek az általános héaszabályozás alkalmazása mellett. 
               
               
                  Szlovénia most az említett intézkedés meghosszabbítását kérelmezte. A Szlovénia által szolgáltatott információk szerint 2017 végén a héaalanyok 48 %-a rendelkezett 50 000 EUR alatti adóköteles árbevétellel, a befizetéseikből származó héabevétel pedig mindössze a héából származó összbevétel 1 %-át tette ki, míg az összbevétel 0,3 %-a azoktól az adóalanyoktól származott, akiknek adóköteles árbevétele nem érte el a 25 000 EUR-t. A héanyilvántartásba vett, a 25 000 EUR-s felső határ és az 50 000 EUR-s összeg közötti tartományba tartozó adóalanyok száma ráadásul 2013 óta évről évre csökken. Ez azt jelzi, hogy egyre több kisvállalkozás dönt az egyszerűsítési intézkedés alkalmazása mellett.
               
               
                  A Szlovénia által szolgáltatott információk alapján úgy tűnik, hogy az intézkedés hatása elhanyagolható a végső fogyasztói szinten beszedett adóbevételre.
               
            
            
               Ennélfogva javasolt az eltérés egy újabb, 2021. december 31-ig tartó korlátozott időszakra történő meghosszabbítása. A Bizottság a közelmúltban nyújtotta be a 2006/112/EK irányelv kisvállalkozásokra vonatkozó különös szabályozást tartalmazó 281–294. cikkének módosítására irányuló javaslatát
                  3
               . Lehetséges tehát, hogy hatályba lép egy, az említett cikkeket módosító irányelv, amely meghatározza azt az időpontot, amelytől kezdve a tagállamoknak alkalmazniuk kell az irányelv végrehajtásához kapcsolódó nemzeti rendelkezéseket. Amennyiben az említett időpont az eltérés időbeli hatályának lejártánál, azaz 2021. december 31-nél korábbra esik, e határozat a továbbiakban nem alkalmazandó.
            
            
               •Összhang a szabályozási terület jelenlegi rendelkezéseivel
            
            
               Más tagállamok is kaptak már felhatalmazást hasonló eltérések alkalmazására. Luxemburg
                  4
                30 000 EUR-s értékhatárra, Lengyelország
                  5
                és Észtország
                  6
                40 000 EUR-s értékhatárra, Olaszország
                  7
                65 000 EUR-s értékhatárra, Horvátország
                  8
                45 000 EUR-s értékhatárra, Lettország
                  9
                40 000 EUR-s értékhatárra, Románia
                  10
                pedig 88 500 EUR-s értékhatárra kapott felhatalmazást. 
            
            
               A héairányelvtől való eltéréseket minden esetben időbeli korlátokhoz kell kötni, hogy lehetőség legyen hatásaik értékelésére. Mindemellett a héairányelv kisvállalkozásokra vonatkozó különös szabályozást tartalmazó 281–294. cikke jelenleg éppen felülvizsgálat tárgyát képezi. A héára vonatkozó cselekvési tervben
                  11
                és a Bizottság 2017. évi munkaprogramjában
                  12
                rögzítetteknek megfelelően nemrégiben sor került a kkv-szabályozásra vonatkozó bizottsági javaslat
                  13
                benyújtására.
            
            
               Ennélfogva javasolt az eltérő intézkedés engedélyezése 2021. december 31-ig vagy addig az időpontig, amelytől kezdve a tagállamoknak a 2006/112/EK irányelv 281–294. cikkét módosító irányelv alapján elfogadandó nemzeti rendelkezéseket kell alkalmazniuk. 
            
            
               •Összhang az Unió egyéb szakpolitikáival
            
            
               Az intézkedés összhangban áll az Uniónak a „»Gondolkozz előbb kicsiben!« Európai kisvállalkozói intézkedéscsomag: »Small Business Act«”
                  14
                című bizottsági közleményben rögzített, kisvállalkozásokkal kapcsolatos célkitűzéseivel. Ez a közlemény arra kéri a tagállamokat, hogy a jogszabályok kidolgozása során vegyék figyelembe a kkv-k sajátosságait, és e célból egyszerűsítsék a meglévő szabályozási környezetet.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
         
         
            
               A héairányelv 395. cikke. 
            
            
               •Szubszidiaritás (nem kizárólagos hatáskör esetén) 
            
            
               
                  A héairányelvnek a javaslat alapját képező rendelkezésére tekintettel a szubszidiaritás elve nem alkalmazható.
               
            
            
               •Arányosság
            
            
               
                  A határozat engedélyt ad egy tagállam számára annak saját kérelme alapján, kötelezettséget tehát nem keletkeztet.
               
            
            
               Tekintettel az eltérés hatályának korlátozott mivoltára, a különös intézkedés arányban áll a kitűzött céllal, vagyis a további kis adóalanyokat, illetve az adóhatóságot érintő egyszerűsítéssel.
            
            
               •A jogi aktus típusának megválasztása
            
            
               Javasolt eszköz: tanácsi végrehajtási határozat.
            
            
               A 2006/112/EK tanácsi irányelv 395. cikke értelmében a hozzáadottérték-adóra vonatkozó közös szabályoktól kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. Ezenfelül azért a tanácsi végrehajtási határozat a legmegfelelőbb eszköz, mert az egy-egy tagállamnak is címezhető.
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Konzultáció az érdekelt felekkel
            
            
               A javaslat alapját a Szlovénia által benyújtott kérelem képezi, és az csak ezt a tagállamot érinti.
            
            
               •Szakértői vélemények beszerzése és felhasználása
            
            
               Külső szakértők bevonására nem volt szükség.
            
            
               •Hatásvizsgálat
            
            
               
                  A tanácsi végrehajtási határozatra irányuló javaslat célja egy olyan egyszerűsítési intézkedés további három évre szóló alkalmazása, amely számos héafizetési kötelezettséget megszüntet azon vállalkozások tekintetében, amelyek éves árbevétele nem haladja meg az 50 000 EUR-t, és amely ezért várhatóan kedvező hatást gyakorol a vállalkozások és az adóhatóság adminisztratív terheinek csökkentésére oly módon, hogy eközben a héából származó összbevételek sem változnak lényegesen. Az eltérés szűk alkalmazási köre és időben korlátozott alkalmazása miatt az intézkedés hatása mindenképpen korlátozott lesz.
               
            
            
               4.KÖLTSÉGVETÉSI VONZATOK
            
            
               
                  A javaslatnak nincsenek az uniós költségvetést érintő vonzatai, mert Szlovénia az 1553/89/EGK, Euratom tanácsi rendelet 6. cikkének megfelelően kompenzációs számítást fog végezni.
               
            
            
               5.TOVÁBBI ELEMEK
            
            
               
                  A javaslat hatályvesztésre vonatkozó rendelkezést tartalmaz: meghatározza azt az időpontot, amikor a határozat automatikusan hatályát veszti. 
               
            
         
         
            
               2018/0335 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló 2013/54/EU végrehajtási határozat módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre
                  15
                és különösen annak 395. cikke (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A 2006/112/EK irányelv 287. cikkének 15. pontja felhatalmazza Szlovéniát, hogy mentességet biztosítson a hozzáadottérték-adó (a továbbiakban: héa) alól azon adóalanyok számára, amelyek éves árbevétele nem haladja meg a 25 000 EUR-t.
            
            
               (2)A 2013/54/EU tanácsi végrehajtási határozat
                  16
                – a 2006/112/EK irányelv 287. cikkének 15. pontjától eltérve – 2015. december 31-ig terjedő hatállyal felhatalmazta Szlovéniát, hogy héa alóli mentességben részesítse az 50 000 EUR-t nem meghaladó éves árbevétellel rendelkező adóalanyokat. Az (EU) 2015/2089 tanácsi végrehajtási határozat
                  17
                2018. december 31-ig meghosszabbította a 2013/54/EU határozat alkalmazását.
            
            
               (3)Szlovénia a Bizottság által 2018. május 22-én iktatott levelében felhatalmazást kért arra vonatkozóan, hogy továbbra is héafizetés alóli mentességet biztosíthasson azon adóalanyok számára, amelyek éves árbevétele nem haladja meg az 50 000 EUR-t.
            
            
               (4)A 2006/112/EK irányelv 395. cikke (2) bekezdése második albekezdésének megfelelően a Bizottság 2018. június 25-én kelt levelében továbbította Szlovénia kérelmét a többi tagállamnak. A Bizottság 2018. június 26-án kelt levelében értesítette Szlovéniát arról, hogy birtokában van a kérelem elbírálásához szükséges valamennyi információnak.
            
            
               (5)A Szlovénia által szolgáltatott információk szerint 2017 végén a héanyilvántartásban szereplő személyek körülbelül 48 %-a rendelkezett 50 000 EUR alatti adóköteles árbevétellel, a befizetéseikből származó héabevétel pedig mindössze a héából származó összbevétel 1 %-át tette ki, míg az összbevétel 0,3 %-a azoktól az adóalanyoktól származott, akiknek adóköteles árbevétele nem érte el a 25 000 EUR-t.
            
            
               (6)Tekintettel arra, hogy a magasabb felső határ alkalmazása következtében csökkentek a kisvállalkozások héakötelezettségei, illetve hogy az ilyen vállalkozások a 2006/112/EK irányelv 290. cikkével összhangban továbbra is dönthetnek a rendes héaszabályozás választása mellett, Szlovénia számára lehetővé kell tenni, hogy egy adott korlátozott időtartam erejéig, 2021. december 31-ig folytassa az intézkedés alkalmazását.
            
            
               (7)Mivel a 2006/112/EK irányelv kisvállalkozásokra vonatkozó különös szabályozást tartalmazó 281–294. cikkének felülvizsgálata jelenleg zajlik, lehetséges, hogy az eltérés időbeli hatályának 2021. december 31-i lejárta előtt hatályba lép egy e cikkeket módosító irányelv, amely olyan dátumot ír elő, amelytől kezdve a tagállamoknak nemzeti rendelkezéseket kell alkalmazniuk. Ebben az esetben ez a határozat a továbbiakban nem alkalmazandó.
            
            
               (8)Az eltérés nem érinti az Unió héából származó saját forrásait, mivel Szlovéniának az 1553/89/EGK, Euratom tanácsi rendelet
                  18
                6. cikkével összhangban kompenzációs számítást kell végeznie. 
            
            
               (9)A 2013/54/EU végrehajtási határozatot ezért ennek megfelelően módosítani kell,
            
            
               ELFOGADTA EZT A HATÁROZATOT: 
            
            
               1. cikk
            
         
         
            
               A 2013/54/EU végrehajtási határozat 2. cikkének második bekezdése helyébe az alábbi szöveg lép:
            
            
               „E határozatot 2019. január 1-jétől kell alkalmazni, az alábbiak közül a korábbi időpontig:
            
            
               a)
                     2021. december 31.; 
            
            
               b)
                     az a nap, amelytől kezdve a tagállamoknak a 2006/112/EK irányelvnek a kisvállalkozásokra vonatkozó különös szabályozást érintő 281–294. cikkét módosító irányelv alapján elfogadandó nemzeti rendelkezéseket kell alkalmazniuk.”
            
            
               2. cikk
            
            
               Ennek a határozatnak a Szlovén Köztársaság a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács 2013/54/EU végrehajtási határozata (2013. január 22.) a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról (HL L 22., 2013.1.25., 15. o.).
               
               
                  
                     (2)
                  
                        A Tanács (EU) 2015/2089 végrehajtási határozata (2015. november 10.) a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló 2013/54/EU végrehajtási határozat módosításáról (HL L 302., 2015.11.19., 107. o.). 
               
               
                  
                     (3)
                  
                        Javaslat: a Tanács irányelve a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról, 2018. január 18., COM(2018) 21 final.
               
               
                  
                     (4)
                  
                        A Tanács (EU) 2017/319 végrehajtási határozata (2017. február 21.) Luxemburgnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére való felhatalmazásáról szóló 2013/677/EU végrehajtási határozat módosításáról (HL L 47., 2017.2.24., 7. o.). 
               
               
                  
                     (5)
                  
                        A Tanács (EU) 2016/2090 végrehajtási határozata (2016. november 21.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 324., 2016.11.30., 7. o.).
               
               
                  
                     (6)
                  
                        A Tanács (EU) 2017/563 végrehajtási határozata (2017. március 21.) az Észt Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról (HL L 80., 2017.3.25., 33. o.).
               
               
                  
                     (7)
                  
                        A Tanács (EU) 2016/1988 végrehajtási határozata (2016. november 8.) az Olasz Köztársaságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés alkalmazásának folytatására történő felhatalmazásáról szóló 2013/678/EU végrehajtási határozat módosításáról (HL L 306., 2016.11.15., 11. o.).
               
               
                  
                     (8)
                  
                        A Tanács (EU) 2017/1768 végrehajtási határozata (2017. szeptember 25.) a Horvát Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról (HL L 250., 2017.9.28., 71. o.).
               
               
                  
                     (9)
                  
                        A Tanács (EU) 2017/2408 végrehajtási határozata (2017. december 18.) a Lett Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról (HL L 342., 2017.12.21., 8. o.).
               
               
                  
                     (10)
                  
                        A Tanács (EU) 2017/1855 végrehajtási határozata (2017. október 10.) Romániának a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazására történő felhatalmazásáról (HL L 265., 2017.10.14., 19. o.).
               
               
                  
                     (11)
                  
                        A Bizottság közleménye az Európai Parlamentnek, a Tanácsnak és az Európai Gazdasági és Szociális Bizottságnak egy, a héára vonatkozó cselekvési tervről. Úton egy egységes uniós héaövezet felé – új döntések szükségeltetnek (Brüsszel, 2016. április 7., COM(2016) 148 final).
               
               
                  
                     (12)
                  
                        A Bizottság 2017. évi munkaprogramja: Építsünk olyan Európát, amely védelmet nyújt, eszközöket ad polgárai kezébe és garantálja a biztonságot (Strasbourg, 2016. október 25., COM(2016) 710 final).
               
               
                  
                     (13)
                  
                        Javaslat: a Tanács irányelve a közös hozzáadottértékadó-rendszerről szóló 2006/112/EK irányelvnek a kisvállalkozásokra vonatkozó különös szabályozás tekintetében történő módosításáról, 2018. január 18., COM(2018) 21 final.
               
               
                  
                     (14)
                  
                        COM(2008) 394 végleges, 2008. június 25.
               
               
                  
                     (15)
                  
                        HL L 347., 2006.12.11., 1. o.
               
               
                  
                     (16)
                  
                        A Tanács 2013/54/EU végrehajtási határozata (2013. január 22.) a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról (HL L 22., 2013.1.25., 15. o.).
               
               
                  
                     (17)
                  
                        A Tanács (EU) 2015/2089 végrehajtási határozata (2015. november 10.) a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról szóló 2013/54/EU végrehajtási határozat módosításáról (HL L 302., 2015.11.19., 107. o.). 
               
               
                  
                     (18)
                  
                        A Tanács 1553/89/EGK, Euratom rendelete (1989. május 29.) a hozzáadottérték-adóból származó saját források beszedésének végleges egységes rendszeréről (HL L 155., 1989.6.7., 9. o.).